wannaphong/clean_thaiwikipedia huggingface dataset:
# นิโคตินิล แอลกอฮอล์
นิโคตินิล แอลกอฮอล์  (ชื่อการค้า: Roniacol) เป็นยาลดไขมันในกระแสเลือดที่เป็นอนุพันนธ์ของไนอะซิน (niacin derivative) นอกจากนี้ยังมีฤทธิ์ขยายหลอดเลือด ซึ่งอาจทำให้เกิดอาการหน้าแดง (flushing) หรือความดันโลหิตลดลงได้ ในปัจจุบัน ไม่มีการผลิตยานี้เพื่อจำหน่ายในเชิงการค้าแล้ว มีเพียงการใช้ในการศึกษาทดลองเท่านั้น
 คุณสมบัติทางเภสัชวิทยา 
นิโคตินิล แอลกอฮอล์จะออกฤทธิ์ลดระดับคอเลสเตอรอลรวมของร่างกาย (total cholesterol), ไลโปโปรตีนคอเลสเตอรอลชนิดความหนาแน่นต่ำและชนิดความหนาแน่นต่ำมาก (LDL- และ VLDL-cholesterol), และไตรกลีเซอร์ (Triglyceride) ในกระแสเลือด นิโคตินิลแอลกอฮอล์จะถูกเปลี่ยนแปลงที่ตับโดยปฏิกิริยาออกซิเดชั่น (Oxidation) ให้กลายเป็นกรดนิโคทินิค (วิตามินบี 3) ซึ่งร่างกายจะนำไปใช้ประโยชน์ต่อไป
 คุณสมบัติทางเคมี 
 คุณสมบัติ  ค่า จำนวนตัวรับโปรตอน  2 จำนานตัวให้โปรตอน  1 จำนวนไครอลคาร์บอน  1 ค่าสัมประสิทธิ์การกระจายตัว 0.1 ค่าการละลาย -0.8 สภาพมีขั้วของโมเลกุล  33.1
 การใช้ยาในกลุ่มประชากรพิเศษ 
ปัจจุบันยังไม่มีข้อมูลจากการศึกษามากพอเกี่ยวกับประสิทธิภาพและความปลอดภัยของการใช้นิโคตินิล แอลกอฮอล์ในกลุ่มประชากรพิเศษ ดังรายละเอียดต่อไปนี้:
 หญิงตั้งครรภ์: ยังขาดข้อมูลจากการศึกษาที่ศึกษาถึงประสิทธิภาพและความปลอดภัยของนิโคตินิล แอลกอฮอล์ในหญิงตั้งครรภ์ ทั้งการศึกษาในมุนษย์, สัตว์ทดลอง หรือหลอดทดลอง
 หญิงให้นมบุตร: ยังไม่มีข้อมูลว่านิโคตินิล แอลกอฮอล์สามารถถูกขับออกทางน้ำนมได้หรือไม่ อย่างไรก็ตาม จากข้อมูลที่มีในปัจจุบันพบว่า ไม่พบความผิดปกติของทารกที่ดื่มนมแม่ที่กำลังอยู่ระหว่างการใช้นิโคตินิล แอลกอฮอล์
 เด็กและผู้สูงอายุ: ยังขาดข้อมูลการศึกษาถึงความสัมพันธ์ระหว่างประสิทธิภาพและความปลอดภัยของการใช้นิโคตินิล แอลกอฮอล์กับช่วงอายุที่ต่างกันของผู้ป่วย อย่างไรก็ตาม จากข้อมูลที่มีในปัจจุบันพบว่า การใช้นิโคตินิล แอลกอฮอล์ในผุ้สูงอายุจะเพิ่มความเสี่ยงต่อการเกิดภาวะอุณหภูมิของร่างกายต่ำกว่าปกติจากการเหนี่ยวนำของนิโคตินิล แอลกอฮอล์ (nicotinyl alcohol–induced hypothermia) ได้
# กีฬาลีลาศในกีฬาแห่งชาติ ครั้งที่ 44
กีฬาลีลาศในกีฬาแห่งชาติ ครั้งที่ 44 จัดแข่งขันที่อาคารเอนกประสงค์ และสัมมนา บึงบอระเพ็ด จังหวัดนครสวรรค์ กำหนดแข่งขันระหว่างวันที่ 12–14 ธันวาคม พ.ศ. 2558

 สรุปเหรียญรางวัล 
1  3  7  6  162  2  1  1  43  2  0  1  34  2  0  0  25  1  2  1  46  1  0  1  27  1  0  0  18  1  0  0  19  1  0  0  110  0  2  1  311  0  2  0  212  0  0  1  113  0  0  1  114  0  0  1  1 รวม  14  14  14  42

 สรุปผลการแข่งขัน 
Junior Ten Dance  อภินันท์ กันหาป้อง  ปิญชาน์ พรหมสุทธิ์  สิรภพ ล้นเหลือลักษณา อารีรักษ์  อันโตนิโอ เล็มมาอิสรีย์อร แต้สุวรรณYouth Ten Dance ศุภเศรษฐ์ โอชาญสิริปรียานุช ปทุมศรีวิโรจน์ ธนวรรณ ญาณะนันท์อิสระพงษ์ ดวงแก้ว ชนกนันท์ ประทุมเมศชัชวาลย์ หนูจักร์ลาติน อเมริกัน Class A (Under 21) ณัฎฐณิชา อิทธิโสภณพิศาลพุฒิสิทธิ์ พรมนา ณิชกมล เกตุพงศ์ษฎาวิชญ์ เศรษฐชัย อภิชญา คุปตะวาณิชเจตพล อินทะกูลลาติน อเมริกัน Class AA (Adult) ณัฎฐณิชา อิทธิโสภณพิศาลพุฒิสิทธิ์ พรมนา ณิชกมล เกตุพงศ์ษฎาวิชญ์ เศรษฐชัย อภิชญา คุปตะวาณิชเจตพล อินทะกูลลาติน อเมริกัน Class B (Youth) ภัทดนัย บุญเลิศสุธิสา ติ๊ดอี่พันธุ์ ศุภเศรษฐ์ โอชาญสิริปรียานุช ปทุมศรีวิโรจน์ ชนัญชิดา ปลั่งกลางณัฐพล จุนาพงค์ลาติน อเมริกัน Class C (Junior II) สิรภพ ล้นเหลือลักษณา อารีรักษ์ 	อันโตนิโอ เล็มมาอิสรีย์อร แต้สุวรรณ ชาญชนม์ วงศ์นุ่นเบญญาภา ไชยสงค์ลาติน อเมริกัน Class D (Junior I) ศลาฆิน กิ่งเล็กพรวิภา ศรีวิสุทธิ์ ทรายแก้ว รอดอ้นบรรณพันธ์ กิตติพรลภัส ศุภสิน ตั้งตราสิทธิ์สิริรักษ์ วัลย์จิตรวงศ์ลาติน อเมริกัน Class E (Juvenile) มนัสนันท์ ปานเส้งนาวี เพชรทอง ศิริประภา นกจั่นธนภัทร เณรจาที 	ยุทธศาสตร์ เรืองไพศาลกรศศิร์ แสงอ่อนสแตนดาร์ด Class A (Under 21) ณัฐพงศ์ กัณหาคุณธัญญาพร  วิเทศ ธัญญาลักษณ์ ลำพันแดงฉัตรชัย สุวานิช จิรัฏฐ์ เจริญไทยกัญญาพัชร จันทร์แก้วสแตนดาร์ด Class AA (Adult) ชนิสรา พิธานภูวกรศรัณย์ พิบูลย์ ธัญญาลักษณ์ ลำพันแดงฉัตรชัย สุวานิช ณัฐพงศ์ กัณหาคุณธัญญาพร  วิเทศสแตนดาร์ด Class B (Youth) ธนวรรณ ญาณะนันท์อิสระพงษ์ ดวงแก้ว จิรัฏฐ์ เจริญไทยกัญญาพัชร จันทร์แก้ว ศุภเศรษฐ์ โอชาญสิริปรียานุช ปทุมศรีวิโรจน์สแตนดาร์ด Class C (Junior II) อภินันท์ กันหาป้องปิญชาน์ พรหมสุทธิ์ อันโตนิโอ เล็มมาอิสรีย์อร แต้สุวรรณ ปธานิน แก้วมุนีโชคปรมาภรณ์ แก้วมุนีโชคสแตนดาร์ด Class D (Junior I) อนุชา วิจิตรกูลภัสราภรณ์ พันธุ์เดช ทรายแก้ว รอดอ้นบรรณพันธ์ กิตติพรลภัส จารวี หลวงพิทักษ์ยศพนธ์ ทิพย์สัมฤทธิ์กุลสแตนดาร์ด Class E (Juvenile) ยุทธศาสตร์ เรืองไพศาลกรศศิร์ แสงอ่อน ณัฐภูมินทร์ สืบปรุวชิราภรณ์ ตองอ่อน ศุภากร เจียรพงศ์ไพศาลรุ้งตะวัน จันทร์เที่ยง
# เมอร์คิวรี(I) คลอไรด์
เมอร์คิวรี(I) คลอไรด์ (Mercury(I) chloride) เป็นสารประกอบเคมีมีสูตรเป็น Hg2Cl2 ชื่อสามัญเรียก calomel (พบได้น้อยในธรรมชาติ) หรือ mercurous chloride ซึ่งควบแน่นเป็นของแข็งสีขาวหรือขาวอมเหลือง เป็นสารประกอบของ mercury(I) ใช้เป็นส่วนประกอบของอิเล็กโทรดอ้างอิงในเคมีไฟฟ้า

ในตำรายาไทย เรียกคาโลเมลว่า  โกฐกะเพ่อ นำมาลดพิษโดยกวนกับน้ำดอกไม้เทศและน้ำคั้นจากต้นมะแว้งนก แล้วใส่ถ้วย เผาด้วยไฟจากมูลโค ใช้เป็นยาแก้ไข้ ไอเป็นเลือด ริดสีดวง ในเปอร์เซียใช้รักษาซิฟิลิสชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.
# ทอง ศิษย์หลวงพ่อพูล
ทอง ศิษย์หลวงพ่อพูล มีชื่อจริงว่า วิรัญ สิทธิสรณ์ เกิดเมื่อวันที่ 26 กรกฎาคม พ.ศ. 2535 ที่ จังหวัดสุรินทร์

เกียรติประวัติ
 แชมป์ PABA รุ่นเฟเธอร์เวท
 ชิง,  24 มกราคม 2557 ชนะน็อคยกที่ 2 ริค ปาซิโอเนส  ที่ สถาบันการพลศึกษา วิทยาเขตอุดรธานี ตำบลหมากแข้ง อำเภอเมืองอุดรธานี จังหวัดอุดรธานี
 ป้องกันแชมป์ครั้งที่ 1, 21 มีนาคม 2557 ชนะน็อคยกที่ 3 โทนี่ อารีม่า  ที่ วิทยาลัยเทคนิคดอนเมือง แขวงสีกัน เขตดอนเมือง กรุงเทพมหานคร
 ป้องกันแชมป์ครั้งที่ 2, 15 พฤษภาคม 2557 ชนะทีเคโอยกที่ 7 เจสัน บูตาร์ บูต้าร์ (อินโดนีเซีย) ที่ เทศบาลเมืองกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
 ป้องกันแชมป์ครั้งที่ 3, 22 สิงหาคม 2557 ชนะน็อคยกที่ 3 ยาโคบัส เฮลูก้า (อินโดนีเซีย) ที่ ตำบลเป้า อำเภอตระการพืชผล จังหวัดอุบลราชธานี
 ป้องกันแชมป์ครั้งที่ 4, 9 มกราคม 2558 ชนะน็อคยกที่ 3 วิลเลม มาราฮิน่า (อินโดนีเซีย) ที่ ม. 16 หมู่บ้านปลาดุกใต้ ตำบลไร่น้อย อำเภอเมืองอุบลราชธานี จังหวัดอุบลราชธานี
 ป้องกันแชมป์ครั้งที่ 5, 10 กรกฎาคม 2558 ชนะน็อคยกที่ 5 เจมส์ โมโคกินต้า (อินโดนีเซีย) ที่ หน้าที่ว่าการอำเภอหนองบัวแดง จังหวัดชัยภูมิ
 ป้องกันแชมป์ครั้งที่ 6, 11 กันยายน 2558 ชนะคะแนน ดานิโล่ พีน่า (ฟิลิปปินส์) ที่ โรงเรียนชุมแพศึกษา ตำบลชุมแพ อำเภอชุมแพ จังหวัดขอนแก่น
 ป้องกันแชมป์ครั้งที่ 7, 18 มีนาคม 2559 ชนะน็อคยกที่ 7 มาร์เทน คีซามลู (อินโดนีเซีย) ที่ หน้าบริษัท รัตนาบดีแลนด์ จำกัด กม. 19 ขาเข้า ถนนบางนา-ตราด ตำบลบางโฉลง อำเภอบางพลี จังหวัดสมุทรปราการ
 ป้องกันแชมป์ครั้งที่ 8, 15 กรกฎาคม 2559 ชนะน็อคยกที่ 4 โจวิลล์ มารายัน (ฟิลิปปินส์) ที่ โรงเรียนน้ำเกลี้ยงวิทยา ตำบลน้ำเกลี้ยง อำเภอน้ำเกลี้ยง จังหวัดศรีสะเกษ

แหล่งข้อมูลอื่น
 สถิติการชก
# สกุลบัวสาย
สกุลบัวสาย  หรือ Nymphaea เป็นพืชน้ำชนิดหนึ่ง มีลำต้นใต้ดินเป็นหัว หรือเหง้า ใบและดอกเกิดจากตาหรือหน่อที่เจริญขึ้นมาที่ผิวน้ำด้วยก้านส่งใบและยอด บางชนิดมีใบใต้น้ำ ใบเป็นใบเดี่ยว มีขอบใบทั้งแบบเรียบ และแบบคลื่น ผิวใบด้านบนเรียบเป็นมัน ด้านล่างมีขนละเอียด หรืออาจจะไม่มขน ดอกเป็นดอกเดี่ยว มีทั้งชนิดที่บานกลางคืน และบานกลางวัน บางชนิดมีกลิ่นหอม มีสีสันหลากหลายแตกต่างกันไป มีชื่อเรียกกันทั่วไปว่า "อุบลชาติ" แบ่งออกเป็น  2 ประเภท คือ อุบลชาติล้มลุก ได้แก่ บัวผัน บัวเผื่อน บัวสาย และจงกลนี ดอกจะชูพ้นน้ำ และขอบใบหยัก และอุบลชาติยืนต้น  ได้แก่ บัวฝรั่ง ดอกจะเป็นรูปถ้วยลอยเหนือผิวน้ำ มีขอบใบเรียบ

การจัดจำแนก
thumb|Nymphaea stellata

การแบ่งย่อยภายในสกุล Nymphaea:
สกุลย่อย:
Anecphya
Brachyceras
Hydrocallis
Lotos
Nymphaea:
ส่วน Chamaenymphaea
ส่วน Nymphaea
ส่วน Xanthantha

+ สปีชีส์ ชื่อวิทยาศาสตร์ – ชื่อสามัญ Nymphaea alba – white water-lily (type species) 
 Nymphaea amazonum – Amazon water-lily  
 Nymphaea ampla – dotleaf water-lily 
 Nymphaea blanda  
 Nymphaea caerulea – blue Egyptian lotus 
 Nymphaea calliantha  
 Nymphaea candida  
 Nymphaea capensis – Cape blue water-lily 
 Nymphaea colorata  
 Nymphaea conardii – roundleaf water-lily 
 Nymphaea elegans – tropical royalblue water-lily 
 Nymphaea fennica  
 Nymphaea flavovirens  
 Nymphaea gardneriana  
 Nymphaea gigantea – giant water-lily 
 Nymphaea glandulifera– sleepingbeauty water-lily 
 Nymphaea heudelotii  
 Nymphaea jamesoniana – James' water-lily 
 Nymphaea leibergii – Leiberg's water-lily 
 Nymphaea lotus – Egyptian white water-lily 
 Nymphaea lotus f. thermalis 
 Nymphaea macrosperma
 Nymphaea mexicana – yellow water-lily 
 Nymphaea micrantha 
 Nymphaea nouchali – blue lotus 
 Nymphaea odorata – fragrant water-lily 
 Nymphaea pubescens – red water-lily 
 Nymphaea rubra – India red water-lily 
 Nymphaea rudgeana  
 Nymphaea stuhlmannii  
 Nymphaea sulfurea  
 Nymphaea tetragona – pygmy water-lily  
 Nymphaea thermarum
 Nymphaea violacea

 ตัวอย่าง
# อะคิพิม็อกซ์
อะคิพิม็อกซ์  (ชื่อการค้า Olbetam ในยุโรป) เป็นยาลดระดับไขมันในกระแสเลือดกลุ่มอนุพันธ์ของไนอะซิน (niacin derivative) มีสูตรโครงสร้างคล้ายกับไนอะซิน แต่ยาไม่ถูกเปลี่ยนแปลงในร่างกาย จึงอยู่ในกระแสเลือดได้นาน และถูกขับออกจากร่างกายได้ช้า จึงสามารถออกฤทธิ์ได้ยาวนาน การใช้ยาในขนาดต่ำจึงมีประสิทธิภาพมากพอในการรักษาและอาการไม่พึงประสงค์ที่เกิดขึ้นนั้นพบว่าเกิดขึ้นได้น้อยกว่าไนอะซิน อย่างไรก็ตาม ปัจจุบันยังไม่เป็นที่ทราบแน่ชัดถึงขนาดอะพิคิม็อกซ์ที่เหมาะสมและมีประสิทธิภาพในการรักษาเทียบเท่ากับไนอะซิน 
 กลไกการออกฤทธิ์ 
อะคิพิม็อกซ์ออกฤทธิ์ยับยั้งกระบวนการการสร้างไตรกลีเซอไรด์ของตับและลดการหลั่งไลโปโปรตีนคอเลสเตอรอลชนิดความหนาแน่นต่ำมาก (Very low-density lipoprotein cholesterol; VLDL-C) ซึ่งจะส่งผลโดยอ้อมทำให้ไลโปโปรตีนคอเลสเตอรอลชนิดความหนาแน่นต่ำ (Low-density lipoprotein cholesterol; LDL-C) ลดลงและมีการเพิ่มขึ้นของไลโปโปรตีนคอเลสเตอรอลชนิดความหนาแน่นสูง (High-density lipoprotein cholesterol; HDL-C) ได้ในที่สุด  การใช้อะคิพิม็อกซ์ในระยะยาวมีความสัมพันธ์กับการลดของของอัตราการตาย แต่อาการข้างเคียงที่เกิดจากอะคิพิม็อกซ์ซึ่งเกิดขึ้นได้บ่อยถือเป็นข้อจำกัดหนึ่งของการใช้ยานี้ในทางคลินิก ซึ่งอาการไม่พึงประสงค์เหล่านั้น ได้แก่ อาการผิวหนังแดง ร้อนวูวาบ (flushing) ซึ่งมีความสัมพันธ์กับระดับของโพรสตาแกลนดิน (prostaglandin D2) ในร่างกาย, ใจสั่น (palpitation), และไม่สบายท้อง (gastrointestinal disturbances) โดยอาการผิวหนังร้อนแดงอาจสามารถลดความรุนแรงลงได้โดยการรับประทานแอสไพริน (aspirin) ก่อนการรับประทานอะคิพิม็อกซ์ประมาณ 20-30 นาที ทั้งนี้ การรับประทานอะคิพิม็อกซ์ในขนาดสูงอาจทำให้เกิดความผิดปกติของตับ, ระดับน้ำตาลในเลือดสูงกว่าปกติ, และทำให้เกิดอาการของโรคเกาต์ได้
# โทรูลีน
โทรูลีน  หรือ 3',4'-ไดดีไฮโดร-บีตา,แกมมา-แคโรทีน (3',4'-didehydro-β,γ-carotene) เป็นสารกลุ่มแคโรทีน (สารแคโรทีนอยด์ที่ประกอบด้วยสารไฮโดรคาร์บอน) มีสูตรเคมีคือ C40H54torulene (CHEBI:9638) - European Bioinformatics Institute สังเคราะห์ได้จากการถ่ายทอดยีนในแนวราบของเพลี้ยอ่อนถั่ว (Acyrthosiphon pisum) โทรูลีนเป็นสารแคโรทีนอยด์ชนิดเดียวที่สังเคราะห์ได้จากสิ่งมีชีวิตในอาณาจักรสัตว์
# กระชับ
กระชับ  เป็นพืชฤดูเดียวอยู่ในวงศ์ทานตะวัน คาดว่ามีถิ่นกำเนิดในอเมริกาเหนือ และแพร่กระจายตามธรรมชาติทั่วโลกAtlas of Florida Vascular Plants Calflora Taxon Report 8367 Xanthium strumarium L.

กระชับเป็นผักพื้นบ้านของจังหวัดระยอง ต้นอ่อนใส่ในแกงส้ม กินกับน้ำพริก หรือผัดน้ำมันหอย ใช้เป็นยาได้โดยถอนทั้งรากมาต้มอาบแก้ผื่นแพ้ ต้มกินแก้ไซนัสอักเสบ นอกนั้นยังแก้อาการปวดฟันได้ http://www.matichon.co.th/news_detail.php?newsid=1450225268 เมล็ดของกระชับมีสารอัลคาลอยด์ที่เป็นพิษต่อสัตว์ เรียก carboxyatratyloside

พืชนี้มีฤทธิ์ทางยาKamboj Anjoo, Saluja Ajay Kumar "Phytopharmacological review of Xanthium strumarium L. (Cocklebur)  2010 | Volume:  4 | Issue Number:  3 | Page: 129-139	 ใช้เป็นยาพื้นบ้านในเอเชียใต้และการแพทย์แผนจีน พืชชนิดนี้เกี่ยวข้องกับการเสียชีวิตอย่างน้อย 19 คนและเจ็บป่วย 76 คนในภาคสิเลฏ ประเทศบังกลาเทศ เมื่อ พ.ศ. 2550 มีคนรับประทานพืชนี้จำนวนมากเพราะความอดอยากระหว่างเกิดน้ำท่วมในช่วงมรสุมและไม่มีพืชอื่นรับประทาน อาการได้แก่ อาเจียน อารมณ์เปลี่ยนแปลง และหมดสติ
# อุสา สุคันธมาลัย
อุสา สุคันธมาลัย มีนามเดิมว่า ทรรพ หรือ ทับ เกิดเมื่อวันที่ 5 สิงหาคม พ.ศ. 2447 ที่  จังหวัดนนทบุรี เป็นธิดาของนายสุทธิ์ และนางเทียบ บิดามารดาของท่านมีวงดนตรี มีชื่อเสียงในด้านเครื่องสาย และบิดาของครูนั้นขับเสภาได้ดี อุสาเริ่มเรียนขับร้องจากท่านบิดาก่อน ตั้งแต่อายุยังไม่ถึง 10 ขวบ บิดาได้พาไปถวายตัวให้อยู่ในพระอุปถัมภ์ของ พระวิมาดาเธอกรมพระสุทธาสินีนาฎ ซึ่งอุสาได้เรียนขับร้องกับหลวงเสียงเสนาะกรรณ (พัน มุกตวาภัย) และยังได้เป็นศิษย์ของพระยาประสานดุริยศัพท์ (แปลก ประสานศัพท์) ซึ่งได้แต่งทางร้องให้อุสาเป็นพิเศษเพลงหนึ่งคือ เพลงทยอยเดี่ยว และเป็นศิษย์ของเจริญ พาทยโกศล และหม่อมซ่มจีน ราชานุประพันธ์ด้วย

อุสาเป็นคนขับร้องประจำวงมโหรีของ พระวิมาดาเธอกรมพระสุทธาสินีนาฏ จนสิ้นรัชกาล วงมโหรีนี้ก็ยุบเลิกไป จึงได้ทูลลาออกจากวังมาอยู่ที่บ้านพี่สาวที่ชื่อทิม เมื่ออายุได้ 20 ปี สมรสกับหลวงประมาณมนูธรรม (สกุล บุณยรัตพันธ์) บุตรชายของเจ้าพระยาศรีธรรมราช (เวก บุณยรัตพันธ์) สมรสได้ประมาณ 9 ปี สามีถึงแก่กรรม ในตอนนั้นหลวงประดิษฐไพเราะ (ศร ศิลปบรรเลง) ได้เข้ามาประจำอยู่ในวงดนตรีหลวงของรัชกาลที่ 7 แล้ว จึงชักชวนให้อุสาเข้ามาร่วมงานด้วยกัน ต่อมา ในสมัยจอมพล ป. พิบูลสงคราม มีนโยบายรัฐนิยมให้ใช้ชื่อตัวให้เหมาะกับเพศ อุสาซึ่งมีชื่อตัวว่าทับ พยางค์เดียว ไม่เหมาะกับสมัยนิยม จึงเปลี่ยนมาใช้อุสา และตั้งนามสกุลสุคันธมาลัยขึ้นใช้เอง 

อุสาได้เคยอัดแผ่นเสียงให้กับห้าง ต.เง็กชวน โดยมีเทียบ คงลายทองเป็นผู้เป่าปี่ และพริ้ง ดนตรีรสเป็นผู้ตีระนาดเอก เพลงที่อุสาร้องและมีชื่อเสียงมาก คือ เพลงฉุยฉายและเพลงช้าปี่ อุสาร้องเพลงครั้งสุดท้ายเมื่อประมาณ พ.ศ. 2523 ในวงครูอาวุโส ซึ่งมหาวิทยาลัยศิลปากรเป็นผู้จัดขึ้น อุสายังร้องเพลงพม่าห้าท่อนและเพลงสี่บทได้ไพเราะ อุสาเสียชีวิตเมื่อ 16 ธันวาคม พ.ศ. 2528 รวมอายุได้ 81 ปี
 อ้างอิง 
 http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=73&languages=th#001
# พินิจ บุญจวง
พินิจ บุญจวง (Pinit Boonjoung) เกิดเมื่อ 25 พฤศจิกายน พ.ศ. 2497 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นเฟเธอร์เวท รอบแรก ได้บาย รอบสอง แพ้ ชอย ชุงอิล จากเกาหลีใต้ ตกรอบเมื่อ 21 กรกฎาคม พ.ศ. 2519
 อ้างอิง
# ฮูร์ชิด โตยิเบียฟ
คูร์ชิด ทาดิบาเยฟ (Khurshid Tadjibayev) หรือฮูร์ชิด โตยิเบียฟ (Hoorshid Tojibaev) เกิดเมื่อ 13 พฤศจิกายน พ.ศ.  2532  เป็นนักมวยสากลสมัครเล่นชาวอุซเบกิสถานที่เข้าแข่งขันกีฬาโอลิมปิก พ.ศ. 2551 แต่ไม่ได้เหรียญรางวัล เขาได้เหรียญทองแดงในรุ่นไลท์เวท ในกีฬาเอเชียนเกมส์ พ.ศ.2553 ที่กวางโจว
อ้างอิง

แหล่งข้อมูลอื่น
Yahoo
# ดริฟต์ (ทรานส์ฟอร์มเมอร์ส)
ดริฟต์  เป็นชื่อตัวละครหุ่นยนต์ฝ่ายไซเบอร์ทรอน หรือ ออโต้บ็อตส์ จากการ์ตูนชุดเรื่อง ทรานส์ฟอร์เมอร์ส

ประวัติ
อนิเมะ
ยุค G1
ในหนังสือการ์ตูนฉบับของ ไอดีดับบลิว (IDW) มีประวัติเกี่ยวกับดริฟต์ว่าเคยหลงผิดไปเป็นหุ่นยนต์ฝ่ายดีเซปติคอนส์เนื่องจากดริฟต์ได้พบเจอกับสถานการณ์ต่าง ๆ ในแง่ไม่ดีนัก ทำให้ดริฟต์กลายเป็นลูกน้องมือขวาของ เมกะทรอน หัวหน้าฝ่ายดีเซปติคอนส์ หลังจากที่ดริฟต์ได้มาทำงานรับใช้เมกะทรอนอย่างเต็มรูปแบบแล้ว ดริฟต์จึงเปลี่ยนลักษณะร่างกายและเปลี่ยนชื่อของตนเองเป็น เดดล็อค (Deadlock) ต่อมาเขาเริ่มรู้สึกว่าเขาทำผิดไป จึงได้หาทางแก้ไขในสิ่งที่เขาได้ทำผิดพลาด สุดท้ายเขาจึงตัดสินใจก้าวออกมาจากเงามืด จนได้กลับไปเป็นหุ่นยนต์ฝ่ายออโต้บ็อตส์และใช้ชื่อว่าดริฟต์เช่นเดิม

โรบ็อตส์ อิน ดิสไกส์ 2015
ดริฟต์ ในภาคนี้ มีลักษณะร่างกายสีส้ม ผสมกับสีดำ ส่วนของหน้าอกมีไฟหน้ารถแสงสีฟ้าติดอยู่ทั้งสองข้าง ส่วนของไหล่และแขนมีเกราะป้องกันขนาดใหญ่ นอกจากนี้ ดริฟต์ยังมีหุ่นยนต์ขนาดเล็ก หรือ มินิ-คอน (Mini-Con) อีกสองตัว มีชื่อว่า เจ็ตสตอร์ม และ สลิปสตรีม ซึ่งเป็นลูกศิษย์ของดริฟต์เอง ดริฟต์มีบทบาทด้านการให้คำแนะนำแก่ บัมเบิ้ลบี ในบางครั้งบางคราว และยังมีความเป็นผู้ใหญ่สูง ถือเป็นหุ่นยนต์อีกตัวหนึ่งที่ดำรงไว้ซึ่งคุณธรรม แต่มีข้อเสียคือมักจะด่าลูกศิษย์ทั้งสองอย่าง สลิปสตรีม และ เจ็ทสตอร์ม รุนแรงเกินไป แม้เพียงแค่เรื่องการขัดดาบผิดวิธี ภายหลังมนุษย์วัยเด็กที่อาศัยอยู่ในทีมบัมเบิ้ลบี ชื่อว่า รัสเซล เคลย์ มาช่วยเหลือลูกศิษย์ทั้งสอง ด้วยการช่วยพูดให้ดริฟต์ตำหนิลูกศิษย์ทั้งสองน้อยลง ดริฟต์รับฟังคำพูดของรัสเซลจึงปรับเปลี่ยนวิธีการสั่งสอนลูกศิษย์ทั้งสอง ทำให้ความสัมพันธ์ระหว่างศิษย์อาจารย์จึงดำเนินไปด้วยดีเสมอมา เสียงพากย์ดริฟต์ในภาคนี้ให้เสียงภาษาไทยโดย ภิญโญ รุ่งสมัย (ฉบับช่อง 3 Family) และ กริน อักษรดี (ฉบับการ์ตูนเน็ตเวิร์ค) และให้เสียงภาษาอังกฤษโดย อีริค บอลซา (Eric Bauza)

ฉบับคนแสดง
ทรานส์ฟอร์เมอร์ส มหาวิบัติยุคสูญพันธุ์ 
ดริฟต์ปรากฏตัวในทรานส์ฟอร์มเมอร์สฉบับภาพยนตร์คนแสดงเรื่องนี้เป็นเรื่องแรก ในภาคนี้ ให้เสียงภาษาอังกฤษ โดย เคน วาตานาเบะ (Ken Watanabe) และให้เสียงภาษาไทย โดย สิทธิสม มุทธานุกูลวงศ์ ดริฟต์มีบทบาทที่แตกต่างไปจากฉบับอนิเมะ นั่นคือ เป็นหุ่นยนต์ฝ่ายออโต้บ็อตส์สายพันธุ์ประเทศญี่ปุ่น ลักษณะร่างกายจะเป็นสีฟ้าสลับดำ ใบหน้าคล้ายกับมนุษย์ มีดาบซามูไรเป็นอาวุธประจำกาย มีล้อรถติดอยู่ที่หัวเข่าทั้งสองข้าง และสามารถแปลงร่างเป็นได้ทั้งรถยนต์และเฮลิคอปเตอร์ อุปนิสัยส่วนตัวจะมีความสามารถด้านการแต่งกลอนไฮกุ แต่ข้อเสียของดริฟต์คือ มักจะหาเรื่องกับบัมเบิ้ลบี และหุ่นยนต์ออโต้บ็อตส์ตัวอื่น ๆ อยู่เป็นประจำ แต่ดริฟต์ก็มีความนับถือ ออพติมัส ไพรม์ เช่นเดียวกับหุ่นยนต์ทุกตัว ภายหลัง ออพติมัส ไพรม์ได้ทำการชักชวน กริมล็อค และหุ่นยนต์ฝ่ายไดโนบ็อตส์ทั้งหมดมาเป็นพวกเดียวกัน ดริฟต์จึงได้ สลัค หุ่นยนต์ไดโนบ็อตส์ตัวหนึ่ง มาเป็นเพื่อนสนิทของเขา ดริฟต์ สูง 16 ฟุต

บทบาท
บทบาทที่เด่นชัดที่สุดของดริฟต์ในทรานส์ฟอร์มเมอร์สตั้งแต่อดีต จนถึงปัจจุบันนั้นก็คือมีประวัติว่าดริฟต์เคยเป็นฝ่ายดีเซปติคอนส์มาก่อนแทบทั้งสิ้น

การเรียกชื่อในภาษาญี่ปุ่น
การเรียกชื่อ ดริฟต์ ในภาษาญี่ปุ่น จะเรียกว่า โดริฟูโตะ
# หนุมาน ศิษย์หลวงพ่อพูล
หนุมาน ศิษย์หลวงพ่อพูล มีชื่อจริงว่า สุเทพ บุญสูง เกิดเมื่อวันที่ 21 พฤษภาคม พ.ศ. 2534 ที่ จังหวัดกาฬสินธุ์
 ประวัติ 
หนุมานขึ้นชกมวยสากลครั้งแรกเมื่อ 1 กุมภาพันธ์ พ.ศ. 2554 แพ้คะแนน อนันตชัย สมนึก จากนั้นไปชิงแชมป์ WBO จีนในปีเดียวกัน แต่เป็นฝ่ายแพ้คะแนน มา ยิงมิง ไม่ได้แชมป์ หนุมานหยุดชกไปใน พ.ศ. 2555 ทั้งปี กลับมาชกใหม่ใน พ.ศ. 2556 และชกชกชนะรวดมาตลอด มีแพ้แค่ 2 ครั้งที่เดินทางไปชกที่จีนและญี่ปุ่น จากนั้น ได้ชิงแชมป์ PABA เฉพาะกาลรุ่นไลท์ฟลายเวท ใน พ.ศ. 2557 ป้องกันตำแหน่งไว้ได้ 2 ครั้ง ก่อนจะแขวนนวมไปใน พ.ศ. 2558
เกียรติประวัติ
 แชมป์ PABA รุ่นไลท์ฟลายเวท
 ชิง, 7 พฤศจิกายน 2557 ชนะคะแนน วิลเบอร์ แอนโดกัน  ที่ โรงเรียนมัธยมแมด อำเภอลืออำนาจ จังหวัดอำนาจเจริญ
 ป้องกันแชมป์ครั้งที่ 1, 13 มีนาคม 2558 ชนะน็อคยกที่ 9 สเตวานุส นานา บาย์  ที่ อำเภอสำโรง จังหวัดอุบลราชธานี
 ป้องกันแชมป์ครั้งที่ 2, 16 ตุลาคม 2558 ชนะคะแนน เฮรี่ อามอล (อินโดนีเซีย) ที่ ห้างสรรพสินค้าอยุธยาซิตี้พาร์ค จังหวัดพระนครศรีอยุธยา
 เคยชิงแชมป์ต่อไปนี้แต่ทำไม่สำเร็จ
 ชิงแชมป์ WBO China Zone รุ่นฟลายเวท 19 พฤศจิกายน 2554 แพ้คะแนน หม่า ยี่ หมิง  ที่ กรุงเทียนจิน สาธารณรัฐประเทศจีน

ชื่ออื่น
สุเทพ สพล.กรุงเทพ

แหล่งข้อมูลอื่น
 สถิติการชก
# 25 ปี มนต์เพลงคาราบาว
25 ปี มนต์เพลงคาราบาว เป็นคอนเสิร์ตใหญ่ของวงคาราบาว เพื่อปิดอัลบั้ม มนต์เพลงคาราบาว 25 ปี ซึ่งเป็นอัลบั้มที่นำ 25 ศิลปินในสังกัดต่าง ๆ มาร้อง 26 เพลงคาราบาว จัดขึ้นเมื่อวันเสาร์ที่ 7 กรกฎาคม พ.ศ. 2550 ณ อิมแพ็ค อารีน่า เมืองทองธานี ซึ่งในคอนเสิร์ตครั้งนี้เป็นการแสดงของสมาชิกวงคาราบาวยุคปัจจุบัน และมีสมาชิกวงยุคคลาสสิกไลน์อัพขึ้นคอนเสิร์ต 1 ท่าน คือ เขียว - กีรติ พรหมสาขา ณ สกลนคร โดยคอนเสิร์ตครั้งนี้ทางวงได้นำเพลงทั้งหมดจากอัลบั้ม มนต์เพลงคาราบาว 25 ปี และบางเพลงจากอัลบั้มต่าง ๆ ของคาราบาวมาแสดงให้ฟัง ภายหลังมีการทำดีวีดีคอนเสิร์ตออกมาจัดจำหน่ายโดย วอร์นเนอร์ มิวสิก ไทยแลนด์

 สมาชิกในวง 
 ยืนยง โอภากุล (แอ๊ด) : กีตาร์ , ร้องนำ
 กีรติ พรหมสาขา ณ สกลนคร (เขียว) : กีตาร์ , ร้องนำ
 ปรีชา ชนะภัย (เล็ก) : กีตาร์ , ซอ , ร้องนำ
 เทียรี่ เมฆวัฒนา (รี่) : กีตาร์ , ร้องนำ
 เกริกกำพล ประถมปัทมะ (อ๊อด) : เบส , ร้องนำ
 ลือชัย งามสม (ดุก) : คีย์บอร์ด
 ขจรศักดิ์ หุตะวัฒนะ (หมี) : กีตาร์ , แมนโดลิน
 ชูชาติ หนูด้วง (โก้) : กลอง , เพอร์คัสชั่น
 ธนะสิทธิ์ พันธุ์พงษ์ไทย (อ้วน) : กลอง , เพอร์คัสชั่น

 แขกรับเชิญ 

 สุรชัย จันทิมาธร
 เศรษฐา ศิระฉายา
 บิลลี่ โอแกน
 สายัณห์ สัญญา
 อุเทน พรหมมินทร์
 กิ๊ฟท์ โมโนโทน
 สุรสีห์ อิทธิกุล
 สุนทรี เวชานนท์
 สุรชัย สมบัติเจริญ
 สุภัทรา อินทรภักดี
 มนต์สิทธิ์ คำสร้อย
 ชรัส เฟื่องอารมย์
 สบชัย ไกรยูรเสน

 วิยะดา โกมารกุล ณ นคร
 อานนท์ สายแสงจันทร์
 ขวัญจิต ศรีประจันต์
 ศักดา พัทธสีมา
 สุนารี ราชสีมา
 ธนชัย อุชชิน
 พีระพัฒน์ เถรว่อง
 ติ๊ก ชีโร่
 ปฐมพงศ์ สมบัติพิบูลย์
 ฉันทนา กิติยพันธ์
 สุดา ชื่นบาน
 ชาย เมืองสิงห์

 รายชื่อเพลง 
 มนต์เพลงคาราบาว : คาราบาว
 ลุงขี้เมา : คาราบาว
 แร้งคอย : หงา คาราวาน , แอ๊ด คาราบาว
 ไม้ไผ่ : เศรษฐา ศิระฉายา
 ลูกหิน : บิลลี่ โอแกน
 บาปบริสุทธิ์ : สายัณห์ สัญญา
 ขี้เมาใจดี : เท่ห์ อุเทน
 ปลาใหญ่ ปลาน้อย : เขียว คาราบาว
 รักต้องสู้ : กิ๊ฟท์ โมโนโทน
 นางงามตู้กระจก : เทียรี่ คาราบาว
 สาธุชน : สุรสีห์ อิทธิกุล
 แม่สาย : สุนทรี เวชานนท์
 แผ่นดิน : ฟอร์ด สบชัย
 ผ้าขี้ริ้ว : สุรชัย สมบัติเจริญ
 ถามหาความรัก : สุภัทรา อินทรภักดี
 ตุ๊กตา : มนต์สิทธิ์ คำสร้อย
 เรฟูจี : คณาคำ อภิรดี
 ลมพัดใจเพ : ชรัส เฟื่องอารมย์
 รักคุณเท่าฟ้า : วิยะดา โกมารกุล ณ นคร
 จับกัง : ปู แบล็คเฮด
 คนเก็บฟืน : เล็ก คาราบาว
 ยายสำอาง : แอ๊ด คาราบาว , ขวัญจิต ศรีประจันต์
 หัวใจบ้าบิ่น : ศักดา พัทธสีมา (ดา อินคา)
 แง้มใจ : สุนารี ราชสีมา
 ทะเลใจ : ป๊อด โมเดิร์นด็อก
 บัวลอย : บี พีระพัฒน์
 เทวดาท่าจะแย่ : ติ๊ก ชีโร่
 ฝาโลง : โป่ง หิน เหล็ก ไฟ
 คนล่าฝัน : ฉันทนา กิตติยพันธ์ , สุดา ชื่นบาน
 รักทรหด : ชาย เมืองสิงห์
 คนสร้างชาติ : รวมศิลปิน
# ภาษาเซนทิเนล
ภาษาเซนทิเนล  เป็นภาษาที่สันนิษฐานกันว่าเป็นภาษาของชาวเซนทิเนลแห่งเกาะเซนทิเนลเหนือในหมู่เกาะอันดามัน ประเทศอินเดีย แต่เนื่องจากการขาดการติดต่อระหว่างชาวเซนทิเนลกับส่วนที่เหลือของโลกเป็นเวลาอย่างน้อยสามศตวรรษ เราจึงไม่ทราบข้อมูลเกี่ยวกับภาษาของพวกเขาเลย และไม่มีทางที่เราจะทราบสถานะของภาษานี้ เนื่องจากชาวเกาะไม่อนุญาตให้คนภายนอกขึ้นเกาะ โดยแสดงความเป็นปฏิปักษ์อย่างยิ่งต่อผู้ที่พยายามจะเข้าไป การโต้ตอบกันอย่างเป็นมิตรมีน้อยมาก

 การจำแนกประเภท 
สันนิษฐานกันว่าชาวเซนทิเนลใช้ภาษาเพียงภาษาเดียว และภาษานั้นเป็นสมาชิกของตระกูลภาษาอันดามัน เมื่อพิจารณาจากข้อมูลที่มีไม่มากนักในแง่ความใกล้เคียงด้านวัฒนธรรมและเทคโนโลยีรวมทั้งความใกล้ชิดทางภูมิศาสตร์กับเกาะอื่น ๆ คาดว่าภาษาของพวกเขาน่าจะใกล้ชิดกับภาษากลุ่มเอิงเกอ (Ongan) มากกว่าภาษากลุ่มอันดามันใหญ่ (Great Andamanese) ในเอกสารที่บันทึกการพาผู้พูดภาษาเอิงเกอไปยังเกาะเซนทิเนลเหนือเพื่อสื่อสารกับชาวเกาะ ปรากฏว่าพวกเขาไม่สามารถรู้จำภาษาที่ชาวเกาะใช้ มีการบันทึกว่าภาษาจาราวากับเซนทิเนลไม่สามารถเข้าใจร่วมกันได้

 สถานะ 
ภาษาเซนทิเนลจัดเป็นภาษาใกล้สูญเนื่องจากมีผู้พูดน้อย แม้ยังไม่ทราบจำนวนผู้พูดที่แน่นอน แต่ประมาณกันว่าอยู่ระหว่าง 100 ถึง 250 คน รายงานการวิจัยของรัฐบาลอินเดียได้ประมาณอย่างคร่าวไว้ว่าผู้พูดภาษานี้มีจำนวน 100 คน
# เกาะเซนทิเนลเหนือ
เกาะเซนทิเนลเหนือ  เป็นเกาะหนึ่งของหมู่เกาะอันดามันในอ่าวเบงกอล ตั้งอยู่ทางทิศตะวันตกของเกาะอันดามันใต้ด้านใต้ พื้นที่ส่วนใหญ่ของเกาะปกคลุมด้วยป่าไม้ เป็นเกาะที่เล็กและอยู่ห่างไกลจากแหล่งชุมชนหลัก ๆ ในกลุ่มเกาะอันดามันใหญ่ มีพืดหินปะการังโอบล้อม และไม่มีอ่าวจอดเรือตามธรรมชาติ

บนเกาะเซนทิเนลเหนือมีกลุ่มคนพื้นเมืองกลุ่มหนึ่งอาศัยอยู่ คนภายนอกเรียกชื่อคนกลุ่มนี้ตามชื่อเกาะว่า "ชาวเซนทิเนล" ประมาณกันว่ามีจำนวนประชากรอยู่ระหว่าง 15 ถึง 500 คน (ขึ้นอยู่กับแหล่งข้อมูลและช่วงเวลาการประเมินที่แตกต่างกัน) ชนกลุ่มนี้ต้องเผชิญภัยคุกคามที่เป็นไปได้จากโรคติดเชื้อที่พวกเขาไม่มีภูมิคุ้มกัน เช่นเดียวกับความรุนแรงจากผู้บุกรุก รัฐบาลอินเดียจึงประกาศให้เกาะเซนทิเนลทั้งเกาะ (ซึ่งมีขนาดพอ ๆ กับแมนแฮตตัน) รวมทั้งพื้นน้ำในระยะ 3 ไมล์หรือประมาณ 5 กิโลเมตรจากตัวเกาะเป็นเขตหวงห้าม

สมุดภาพ
# ชาวเซนทิเนล
ชาวเซนทิเนล  หรือ ชาวเกาะเซนทิเนลเหนือ  เป็นคนพื้นเมืองกลุ่มหนึ่งของหมู่เกาะอันดามันในอ่าวเบงกอล อาศัยอยู่บนเกาะเซนทิเนลเหนือซึ่งตั้งอยู่ทางทิศตะวันตกของกลุ่มเกาะอันดามันใหญ่ตอนใต้ พวกเขาเป็นที่รู้จักจากความเกลียดกลัวคนแปลกหน้าซึ่งแสดงออกด้วยการต่อต้านอย่างรุนแรงต่อคนภายนอกที่พยายามเข้าไปติดต่อด้วย สังคมชาวเซนทิเนลยังคงเป็นสังคมล่าสัตว์และเก็บรวบรวมอาหาร โดยยังชีพด้วยการล่าสัตว์ จับปลา และเก็บพืชป่า ไม่ปรากฏหลักฐานว่ามีการทำเกษตรกรรมหรือมีวิธีก่อไฟ ภาษาของพวกเขายังไม่ได้รับการจัดจำแนกกลุ่มและไม่สามารถเข้าใจกันได้กับภาษาจาราวาซึ่งเป็นภาษาของกลุ่มคนพื้นเมืองที่อาศัยอยู่ใกล้ที่สุด

รัฐบาลอินเดียได้กำหนดให้ชาวเซนทิเนลเป็นเผ่าชนที่ได้รับการลงทะเบียน (Scheduled Tribe)
# จระเข้ (ภาพยนตร์)
จระเข้ เป็นภาพยนตร์ไทยที่ออกฉายในปี พ.ศ. 2523 โดย บริษัท ไชโยภาพยนตร์ กำกับและอำนวยการสร้างโดย สมโพธิ แสงเดือนฉาย นำแสดงโดย นาท ภูวนัย, มานพ อัศวเทพ, มีน วู, เถียน หนี, แองเจลา เวลล์, เคิร์ก วอร์เรน, สมชาย สวามิภักดิ์ และโรเบิร์ต ชาน

เนื้อเรื่อง
อาคม (นาท ภูวนัย) และมีน (มีน วู) เป็นสองนายแพทย์ที่ทำงานอยู่ในโรงพยาบาลที่กรุงเทพ ทั้งคู่ไม่มีเวลาให้ครอบครัวมากนัก จนกระทั่งได้หยุดพักผ่อนและพาครอบครัวไปเที่ยวเล่นน้ำทะเลที่พัทยา แต่ปรากฏว่าลูกสาวและภรรยาของทั้งคู่เกิดจมน้ำหายไป เมื่อพบศพกลายเป็นว่าถูกทำร้ายด้วยสัตว์ร้ายขนาดใหญ่ ต่อมาเมื่อปรากฏข่าวทางหนังสือพิมพ์ จึงเชื่อว่าเป็นการกระทำของจระเข้ขนาดใหญ่ที่กลายพันธุ์เป็นจระเข้ยักษ์ ที่เป็นผลมาจากการทดลองระเบิดปรมาณูในมหาสมุทร   ทั้งคู่จึงออกตามล่าด้วยความแค้น ด้วยความช่วยเหลือจากชาวประมง (มานพ อัศวเทพ) 

เบื้องหลังและความสำเร็จ 
จระเข้ นับเป็นผลงานภาพยนตร์อีกเรื่องของไชโยภาพยนตร์ ที่มีเนื้อหาเกี่ยวกับสัตว์ประหลาด และใช้สเปเชียลเอฟเฟกส์รวมถึงเทกนิกในการสร้างเป็นจำนวนมาก โดยเป็นการร่วมกันสร้างของหลายชาติ และใช้นักแสดงหลากหลายเชื้อชาติ

เมื่อออกฉาย ภาพยนตร์ประสบความสำเร็จอย่างมาก จนกล่าวกันว่าสร้างความหวาดกลัวให้แก่ผู้คนถึงขนาดไม่กล้าลงไปอาบน้ำในแหล่งน้ำธรรมชาติ อย่าง แม่น้ำหรือลำคลองเลยทีเดียว

ภาพยนตร์ได้ถูกนำไปฉายยังต่างประเทศ โดย ดิก เรนดอลล์ ด้วยการติดต่อขอซื้อลิขสิทธิ์ไปในราคา 1 ล้านเหรียญสหรัฐ (ประมาณ 20 ล้านบาท) เมื่อปี พ.ศ. 2522 ประสบความสำเร็จทำรายได้อย่างมาก โดยนำฉายควบคู่กับ จอว์ส ของสตีเวน สปีลเบิร์ก แต่ว่าได้มีการตัดต่อ ทำให้มีบางส่วนแตกต่างออกไปกับต้นฉบับที่ฉายในประเทศไทย